b'\n_START_ARTICLE_\nAleksander Jakovljevi\xc4\x8d Rudzevi\xc4\x8d\n_START_SECTION_\n\xc5\xbdivljenje\n_START_PARAGRAPH_\nPri desetih letih je vstopil v Preobra\xc5\xbeenski polk. 27. marca 1792 je bil kot stotnik dodeljen general\xc5\xa1tabu ter poslan na Poljsko. Sodeloval je pri zatrtrju poljskega upora leta 1794, pri \xc4\x8demer je bil ranjen. Pozneje se je ukvarjal z izdelavo zemljevidov razli\xc4\x8dnih podro\xc4\x8dij Rusije._NEWLINE_Na lastno \xc5\xbeeljo je bil leta 1801 dodeljen Troickemu pehotnemu polku (pozneje je bil preoblikovan v mu\xc5\xa1ketirski polk), ki je bil namenjen na Kavkaz. 6. decembra 1804 je bil povi\xc5\xa1an v polkovnika. 17. marca 1805 je bil imenovan za poveljnika Troickega mu\xc5\xa1ketirskega polka in 16. januarja 1806 je postal poveljnik Tifliskega mu\xc5\xa1ketirskega polka._NEWLINE_20. aprila 1807 je bil zaradi zdravstvenih te\xc5\xbeav odpu\xc5\xa1\xc4\x8den iz voja\xc5\xa1ke slu\xc5\xbebe. 3. decembra 1809 je bil ponovno aktiviran kot poveljnik 22. lovskega polka, s katerim se je uspe\xc5\xa1no bojeval na Kavkazu v letih 1810-11; zaradi zaslug je bil 8. februarja 1811 povi\xc5\xa1an v generalmajorja._NEWLINE_Leta 1813 je postal poveljnik lovske brigade; 15. septembra 1813 je bil povi\xc5\xa1an v generalporo\xc4\x8dnika._NEWLINE_Po vojni je postal poveljnik 13. pehotne divizije, 9. aprila 1816 na\xc4\x8delnik \xc5\xa1taba 2. armade, 22. februarja 1819 poveljnik 7. pehotnega korpusa in 8. novembra 1826 je postal poveljnik 3. pehotnega korpusa._NEWLINE_22. avgusta 1826 je bil povi\xc5\xa1an v generala pehote. Udele\xc5\xbeil se je rusko-tur\xc5\xa1ke vojne leta 1828-29._NEWLINE_Umrl je nenadoma zaradi paralize, kmalu potem ko je izvedel, da je bil njegov sin ranjen v bojih s Turki.'